කුඩා දරුවන් අන්තර්ජාල ක්‍රීඩා සඳහා කරන ගෙවීම් ද සීමා කර ඇත. අවුරුදු අටත්, 16ත් අතර වයස්වල පසුවෙන දරුවන්ට ඔන්ලයින් ක්‍රීඩා සඳහා මාසයකට ගෙවිය හැකි උපරිමය යුවාන් 200ක්, එනම් ශ්‍රී ලංකා මුදලින් රුපියල් 5000 ගණනකි. 16 සිට 18 දක්වා වයස්වල පසුවෙන්නන්ට ගෙවිය හැකි උපරිමය රුපියල් 10,000 ගණනකි. වීඩියෝ ක්‍රීඩා සඳහා ලොව ලොකුම වෙළෙඳපොළ වන්නේ ද චීනයයි. සින්හුවා පුවත් ඒජන්සියට අදහස් දක්වමින් චීන රජයේ නියෝජිතයෙක් කියා සිටියේ අන්තර්ජාල අවකාශය ඉතිරිකරගැනීම සහ කුඩා දරුවන්ගේ මානසික හා ශාරීරික සෞඛ්‍යය ආරක්ෂා කිරීම සඳහා ඉහත පියවර ගත් බවයි. චීන පාලනාධිකාරිය මෙම වැඩපිළිවෙළ යථාර්ථවාදී එකක් වීම පිණිස අවශ්‍ය පියවර ගනිමින් සිටින අතර වීඩියෝ ක්‍රීඩා සඳහා සැබෑ නමින් ලියාපදිංචි විය හැකි අයුරින් චීන පොලිසිය සමඟ වැඩ පිළිවෙළක් ක්‍රියාත්මක කරයි. ඒ අනුව, කිසියම් ක්‍රීඩකයෙකුගේ නම බලා, ඔහුගේ අනන්‍යතාව රජයේ දත්ත බැංකුවෙන් හඳුනාගැනීමේ හැකියාව ලැබේ.
16-18වයස්වල පසුවන්නන්ට ගෙවියහැකි උපරිම මුදල කොපමණද?
රුපියල් 10,000